поверителността на документите, искания за удължаване на сроковете и искания за изслушване, отправени от трети страни. Служителят по изслушванията може да организира изслушване на отделна заинтересована страна и да действа като медиатор, за да гарантира, че заинтересованите страни упражняват изцяло правото си на защита.
 (31)
 Искането за изслушване от служителя по изслушванията следва да бъде отправено в писмена форма и да бъде надлежно обосновано.
 (32)
 За допълнителна информация и данни за контакт заинтересованите страни могат да посетят уебстраниците на служителя по изслушванията на уебсайта на генерална дирекция „Търговия“: http://ec.europa.eu/trade/trade-policy-and-you/contacts/hearing-officer/,
 ПРИЕ НАСТОЯЩИЯ РЕГЛАМЕНТ:
 Член 1
 С настоящото се започва разследване в съответствие с член 13, параграф 3 от Регламент (ЕС) 2016/1036, с цел да се определи дали посредством вноса в Съюза на лимонена киселина (включително тринатриев цитрат дихидрат), понастоящем класирана в кодове по КН ex 2918 14 00 (код по ТАРИК 2918140020) и ex 2918 15 00 (код по ТАРИК 2918150013), изпращан от Камбоджа, независимо дали е с деклариран произход от Камбоджа, се заобикалят мерките, наложени с Регламент за изпълнение (ЕС) 2015/82.
 Член 2
 В съответствие с член 13, параграф 3 и член 14, параграф 5 от Регламент (ЕС) 2016/1036 митническите органи предприемат необходимите действия за въвеждане на регистрационен режим за посочения в член 1 от настоящия регламент внос в Съюза.
 Срокът на регистрационния режим изтича девет месеца след датата на влизане в сила на настоящия регламент.
 Комисията може с регламент да укаже на митническите органи да прекратят регистрационния режим за вноса в Съюза на продукти, произведени от производители, които са подали искане за освобождаване от регистрация и за които е констатирано, че отговарят на условията за предоставяне на освобождаване.
 Член 3
 (1)
 Заинтересованите страни трябва да заявят своя интерес като се свържат с Комисията и поискат съответните въпросници от Комисията в срок от 15 дни, считано от датата на влизане в сила на настоящия регламент.
 (2)
 Ако заинтересованите страни желаят представените от тях изложения да бъдат взети предвид по време на разследването, те трябва да представят становищата си в писмена форма и да подадат попълнения въпросник или всяка друга информация в срок от 37 дни от датата на получаване на въпросника, освен ако е посочено друго.
 (3)
 Производителите от Камбоджа, които искат освобождаване от регистрационен режим на вноса или от мерките, трябва да представят надлежно подкрепено с доказателства искане за това в същия 37-дневен срок.
 (4)
 Заинтересованите страни също така могат да поискат да бъдат изслушани от Комисията в същия 37-дневен срок.
 (5)
 Информацията, предоставена на Комисията за целите на разследванията за търговска защита, не трябва да бъде обект на авторски права. Преди да представят на Комисията информация и/или данни, които са обект на авторски права на трета страна, заинтересованите страни трябва да поискат специално разрешение от носителя на авторското право, с което изрично се позволява: а) Комисията да използва информацията и данните за целите на настоящата процедура за търговска защита и б) информацията и/или данните да бъдат предоставени на заинтересованите страни по настоящото разследване по начин, който им позволява да упражнят правото си на защита.
 (6)
 Всички писмени изявления,